**Projekts Nr.1.1.1.3/21/A/009 “Vidzemes inovāciju programma studentiem – VIPs"**

**INOVĀCIJU PIETEIKUMU ATLASES NOLIKUMS**

1. **VISPĀRĪGIE NOTEIKUMI**
2. Studentu inovāciju pieteikumu atlases kārtība ir izstrādāta balstoties uz 2018. gada 16. janvāra Ministru kabineta noteikumiem Nr. 41 “Darbības programmas “Izaugsmes un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “Inovāciju granti studentiem” īstenošanas noteikumiem.
3. Nolikumā (turpmāk – Nolikums) ir aprakstīta projekta Nr.1.1.1.3/21/A/009 “Vidzemes inovāciju programma – VIPS” (turpmāk – Programma) studentu inovāciju pieteikumu atlases kārtība.
4. **PROGRAMMAS MĒRĶIS, SADARBĪBAS PARTNERU FUNKCIJAS, PROJEKTA CIKLS, STUDENTU INOVĀCIJU PROGRAMMAS AKTIVITĀTES**
5. Programmas mērķis ir izveidot un īstenot ilgtspējīgu atbalsta sistēmu, kas studiju vai izglītības procesa ietvaros stiprinās Vidzemes jauniešu inovāciju pratību un uzņēmējspēju, veicinās augstskolas un studējošo sadarbību ar industriju un uzņēmējiem un ļaus piedāvāt praktiski pielietojamus risinājumus sabiedrības un komersantu piedāvātajiem izaicinājumiem.
6. Studentu inovāciju pieteikums – inovatīvs risinājuma piedāvājums, ko Programmas ietvaros studējošais vai studējošo komanda izstrādā, balstoties uz uzņēmumu vai organizāciju iesniegtajiem vai pašu definētiem izaicinājumiem.
7. Studentu inovāciju pieteikumu cikls – noteikts laika periods, kurā studējošais vai studējošo komanda izstrādā 4. punktā minēto risinājumu
8. Programmas ieviešanu nodrošina Vidzemes Augstskola, Valmieras Attīstības aģentūra un Ventspils augstskola un Vidzemes Augstskolas Fonds (turpmāk tekstā – Sadarbības partneri).
9. Sadarbības partneru funkcijas:
	1. sekmēt studējošo inovāciju pieteikumu īstenošanu, kas attīstīta studējošo inovāciju pratību un uzņēmējspējas;
	2. stiprināt augstskolas un studējošo sadarbību ar industriju un uzņēmējiem;
	3. veicināt jaunu uzņēmumu veidošanos Vidzemē.
10. Studentu inovāciju Programmas aktivitātes:
	1. **Biznesa laboratorija (B-LAB) Starta platforma:** uzņēmējspējas attīstīšana un stiprināšana:
		1. **B – LAB apakšvirziens: Starta platforma** (studentu inovāciju pieteikuma īstenošanai, kas paredzēts kāda uzņēmuma inovācijas vai studentu pašu jaunas biznesa idejas īstenošanai, inovācijas idejas izstrādei un sākotnējai pārbaudei (gatavošanās pirmsinkubācijai);
		2. **B – LAB apakšvirziens: Izaugsmes platforma** (studentu inovāciju pieteikuma īstenošanai, inovācijas idejas attīstībai uz jau esošas koncepcijas pierādījumu bāzes - jau esošas biznesa idejas attīstīšana, gatavošanās inkubācijai, akselerācijai vai tml.); (Tiek izstrādāts viens vai vairāki sākotnējie prototipi vai demonstrācijas modeļi, veikti teorētiskie un praktiskie testi (field tests), rezultātā izveidojot **Minimāli dzīvotspējīga produkta (MVP, *minimums viable product*)** vai prototipu laboratorijas vidē vai vidē ar simulētām saskarnēm ar pastāvošām sistēmām.) ;
	2. **Inovāciju laboratorija (I-LAB):** studentu inovāciju pratības attīstīšana un stiprināšana, praktiski pielietojamu risinājumu izstrāde sabiedrības un komersantu piedāvātajiem izaicinājumiem (praktisku, uz zināšanām un inovācijām balstītu pētījumu, t.sk. prototipu izstrāde):
		1. **I-LAB apakšvirziens: Grupu pētījumi** (studentu inovāciju pieteikuma īstenošanai, inovācijas idejas izstrādei un sākotnējai pārbaudei);
		2. **I-LAB apakšvirziens: Individuālie pētījumi** (studentu inovāciju pieteikuma īstenošanai, inovācijas idejas izstrādei un sākotnējai pārbaudei).
11. **FINANSIĀLAIS ATBALSTS**
12. Studentu inovāciju pieteikumu finanšu atbalsts tiek noteikts saskaņā ar pieejamo Programmas budžetu, un tiek piešķirts vairāku atbalstu veidā, atbilstoši izvēlētajai aktivitātei un tās apakšvirzienam:
	1. B-LAB Starta platforma – “Mazais” maksimāli 2596,00 (divi tūkstoši pieci simti deviņdesmit pieci eiro, 00 centi), tiek piešķirts studentu inovāciju pieteikuma īstenošanai, inovācijas idejas izstrādei un sākotnējai pārbaudei (nodrošina studējošā gatavošanos pirmsinkubācijai).
	2. B – LAB Izaugsmes platforma – “Lielais” maksimāli 11 127,00 (vienpadsmit tūkstoši viens simts divdesmit septiņi eiro, 00 centi), tiek piešķirts studentu inovāciju pieteikumu īstenošanai, inovācijas idejas attīstībai uz jau esošas koncepcijas pierādījumu bāzes (nodrošina studējošā gatavošanos inkubācijai, akselerācijai vai tml.)
	3. I-LAB Grupu pētījumiem vienas komandas idejas attīstīšanai ir pieejams budžets maksimāli 2 596,00 EUR (divi tūkstoši pieci simti deviņdesmit seši eiro, 00 centi) apmērā, kas tiek piešķirts studentu inovāciju pieteikuma īstenošanai, inovācijas idejas tālākai izstrādei un sākotnējai pārbaudei (finansējums pieejams ekspertu piesaistei, mobilitātei, telpu nomai, materiālu iegādei utml. saskaņā ar apstiprinātu tāmi).
13. Visās Programmas aktivitātēs papildus atbalsta finansējumam, kas minēts 9.1., 9.2., 9.3. punktos, studējošo motivācijai tiek izmaksātas ikmēneša stipendijas:

10.1. **200,00 EUR** (divi simti eiro, 00 centi) skolēniem un studentiem mēnesī;

10.2. **228,00 EUR** doktorantūras studentiem (divi simti divdesmit astoņi eiro, 00 centi) mēnesī.

1. Katra cikla noslēgumā Vērtēšanas Komisija (turpmāk tekstā – Komisija) izvērtē labākos studentu inovāciju pieteikumus katrā aktivitātē; labāko studentu inovāciju pieteikumu autoriem var tikt pasniegtas naudas balvas līdz 2000,00 EUR (divi tūkstoši eiro, 00 centi) katrai komandai vai individuālajam darbam.
2. **PIETEIKUMU ATLASE UN VĒRTĒŠANAS KRITĒRIJI**
3. Studentu inovāciju pieteikumu atlasi un vērtēšanu Programmā nodrošina Vērtēšanas komisija (turpmāk – Komisija).
4. Studentu inovāciju pieteikumu atlase Programmā:
	1. atlases izsludināšana;
	2. studentu inovāciju pieteikumu sagatavošana atbilstošā veidlapā (t.sk. konsultācijas ar Programmas vadības un ieviešanas komandu);
	3. studentu inovāciju pieteikumu iesniegšana;
	4. studentu inovāciju pieteikumu izvērtēšana:
		1. administratīvās atbilstības vērtēšanas kritēriji (Nolikuma 15. punkts);
		2. kvalitatīvā vērtējuma kritēriji (Nolikuma 18. punkts);
	5. pamatojoties uz studentu inovāciju pieteikumam piešķirto vērtējumu, Komisija pieņem rekomendējošu lēmumu par finanšu atbalsta piešķiršanu, finanšu atbalsta piešķiršanu ar nosacījumu vai atteikšanu;
	6. balstoties uz Komisijas 13.5. punktā minēto rekomendējošo lēmumu, Vidzemes Augstskolas rektors sniedz apstiprinājumu par finanšu atbalsta piešķiršanu;
	7. līguma slēgšana ar studentu inovāciju pieteikuma ieviesēju noteiktā aktivitātē par projekta ieviešanu noteiktā termiņā;
5. Nolikumā noteiktā studentu inovāciju pieteikumu atlases kārtība var tikt mainīta un/vai papildināta ar Uzraudzības komitejas lēmumu.
6. **Administratīvās atbilstības vērtēšanas kritēriji:**
	1. pieteikuma iesniedzējs ir aizpildījis un iesniedzis attiecīgajam virzienam atbilstošo veidlapu;
	2. pieteikuma iesnieguma veidlapa ir pilnībā aizpildīta latviešu valodā, ir pievienoti visi veidlapā noteiktie pielikumi un tie ir sagatavoti latviešu valodā vai tiem ir pievienots tulkojums latviešu valodā;
	3. Projekta pieteikuma izmaksas netiek finansētas dubultā par vienu un to pašu ideju, tajā skaitā arī citās augstskolās (proti, pieteikumā paredzētas darbības tiek apmaksātas pirmo reizi), ņemot vērā dubultā finansējuma aizliegumu.
7. Studentu inovāciju pieteikumu atbilstību administratīvajiem kritērijiem, izmantojot vērtēšanas tabulu “Administratīvās atbilstības vērtēšanas kritēriji” (Nolikuma 1.pielikums), izvērtē par noteikto aktivitāti atbildīgais partneris.
	1. Biznesa laboratorija (B-LAB) – Valmieras Attīstības aģentūra;
	2. Inovāciju laboratorija (I-LAB) – Vidzemes Augstskola.
8. Ja konstatēts, ka studentu inovāciju pieteikums nav atbilstošs atlases kritērijiem, pieteikuma iesniedzējam tiek dotas 2 (divas) darba dienas nepilnību novēršanai.
9. **Kvalitatīvās atbilstības vērtēšanas kritēriji:**
	1. studentu inovāciju pieteikumu atbilstību kvalitatīvajiem kritērijiem izvērtē Komisija.
	2. Komisijas pārstāvji vērtēšanā izmanto studentu inovāciju pieteikumu vērtēšanas tabulu “Kvalitatīvās atbilstības vērtēšanas kritēriji”, kurā ietverti 10 kvalitatīvā vērtējuma kritēriji (Nolikuma 2. pielikums).
	3. Aizpildīta studentu inovāciju pieteikumu vērtēšanas tabula tiek iesniegta elektroniski Komisijas priekšsēdētājam, kurš apkopo Komisijas sniegtos vērtējumus.
	4. Komisija pieņem 13.5. punktā minēto rekomendējošu lēmumu par finanšu atbalsta piešķiršanu.
10. **VĒRTĒJUMA NOTEIKŠANA UN ATBALSTA PIEŠĶIRŠANA**
11. Kvalitatīvās atbilstības izvērtēšanai studentu komandas papildus prezentē savu inovāciju pieteikumu Komisijai.
12. Atbilstība kvalitatīvajiem kritērijiem tiek vērtēta 10 punktu sistēmā no 1 līdz 10 punktiem, kur 1 ir zemākais novērtējums, bet 10 – augstākais.
13. Studentu inovāciju pieteikuma maksimāli iegūstamais punktu skaits ir 100 (viena Komisijas pārstāvja piešķirtais vērtējums).
14. Gala vērtējums tiek aprēķināts kā vidējais skaitlis no visu attiecīgajā Komisijas sēdē piedalījušos Komisijas pārstāvju vērtējumiem.
15. Studentu inovāciju pieteikumu rezultāti tiek kārtoti secīgi pēc saņemtā gala vērtējuma punktu skaita.
16. Atbalsta saņemšanai tiek rekomendēti tie studentu inovāciju pieteikumi, kuri gala vērtējumā saņēmuši augstāko punktu skaitu Programmā pieejamā finansējuma apjomā.
	1. Papildus, Komisija pārbauda “Lielais” Pieteikuma tāmes (t.sk pievienoto izmaksu pamatojošo dokumentāciju) atbilstību (atbilst/neatbilst) Izglītības un zinātnes ministrijas metodikas par vienreizējā maksājuma piemērošanas metodikas studentu inovāciju pieteikumu īstenošanai inovācijas idejas attīstībai uz jau esošas koncepcijas pierādījuma bāzes (IZM metodika) 14.1.4 punkta nosacījumiem. Lēmums par inovāciju pieteikuma atbilstību tiek pieņemts ar balsu vairākumu un tiek iekļauts protokolā.
17. **LĪGUMA NOFORMĒŠANA UN KONTROLE**
18. Pamatojoties uz Vidzemes Augstskolas rektora lēmumu par atbalsta piešķiršanu, par noteikto aktivitāti atbildīgais partneris noslēdz ar studentu inovāciju pieteikuma īstenotājiem finansēšanas līgumu (11.pielikums) , kurā uzskaitītas prasības, kas jāievēro atbalsta saņēmējam līguma izpildes laikā.
19. Studentu inovāciju pieteikums jāīsteno tā pieteikumā paredzētam mērķim un paredzētajā termiņā.
20. Starpatskaite (Nolikuma 5. pielikums) par projekta norisi jāsniedz un jāaizstāv ar prezentāciju (veidne Nolikuma 6.Pielikums)Līgumā noteiktajā termiņā.
21. Gala atskaite (Nolikuma 8. pielikums) iesniedzama Komisijai konkrētā cikla noslēgumā un jāaizstāv ar prezentāciju (veidne Nolikuma 9. pielikums) Komisijai. Gala atskaites neiesniegšana var būt par pamatu iepriekš izsniegtā finansējuma atgriešanai.
22. Projekta finansēšanas līgumu izpildi nodrošina un uzrauga par katru aktivitāti atbildīgais sadarbības partneris.

*Nolikuma pielikumi:*

1. *Administratīvās atbilstības vērtēšanas kritēriji*
2. *Kvalitatīvās atbilstības vērtēšanas kritēriji*
3. *Inovāciju pieteikuma veidlapa komandām*
4. *Inovāciju pieteikuma veidlapa individuālam pētījumam*
5. *Starpatskaites veidlapa (I-Lab un B-Lab starta platformai jeb “Mazais” un B-Lab izaugsmes platformai jeb “Lielais”)*
6. *Starpatskaites prezentācijas veidne (I-Lab un B-Lab starta platformai jeb “Mazais” un B-Lab izaugsmes platformai jeb “Lielais”)*
7. *Starpatskaites un prezentācijas vērtēšanas veidlapa*
8. *Gala atskaites veidlapa (I-Lab un B-Lab starta platformai jeb “Mazais” un B-Lab izaugsmes platformai jeb “Lielais”)*
9. *Gala atskaites prezentācijas veidne (I-Lab un B-Lab starta platformai jeb “Mazais” un B-Lab izaugsmes platformai jeb “Lielais”)*
10. *Gala atskaites un prezentācijas vērtēšanas veidlapa*
11. *Līgums par inovāciju pieteikuma īstenošanu*